తునీషా శర్మ

తునీషా శర్మ (2002 జనవరి 4 - 2022 డిసెంబరు 24 ) భారతీయ టెలివిజన్, చలనచిత్ర నటి. ఆమె 2015లో భారత్ కా వీర్ పుత్ర – మహారాణా ప్రతాప్‌లో చాంద్ కవార్‌గా నటించింది. చక్రవర్తి అశోక సామ్రాట్‌లో రాజ్‌కుమారి అహంకార, ఇష్క్ సుభాన్ అల్లాలో జరా/బబ్లీగా, ఇంటర్నెట్ వాలా లవ్‌లో ఆధ్యా వర్మ పాత్రలు పోషించినందుకు ఆమె బాగా పేరు తెచ్చుకుంది.

2016లో వచ్చిన హిందీ సినిమా ఫితూర్ లో కత్రినా కైఫ్ చిన్నప్పటి పాత్రను పోషించిన ఆమె బార్ బార్ దేఖో, కహానీ 2, దబాంగ్ 3 సినిమాల్లోనూ నటించింది.

బాల్యం 
2002 జనవరి 4న చండీగఢ్‌లో తునీషా శర్మ జన్మింది. ఆమె తల్లి వనితా శర్మ.

కెరీర్ 
తునీషా శర్మ తన కెరీర్‌ను 13 ఏళ్లకే సోనీ టీవీలో ప్రసారమైన భారత్‌ కా వీర్‌ పుత్ర - మహారాణా ప్రతాప్‌తో ప్రారంభించింది. ఆమె కలర్స్ టీవీలో వచ్చిన చక్రవర్తి అశోక సామ్రాట్‌లో రాజకుమారి అహంకార పాత్ర పోషించింది. 2016లో ఫితూర్‌ చిత్రంలో యంగ్ ఫిర్దౌస్‌గా తన సినీ రంగ ప్రవేశం చేసింది. అదే సంవత్సరంలో బార్ బార్ దేఖోలో యంగ్ దియాగా, కహానీ 2: దుర్గా రాణి సింగ్‌లో మినీగా నటించింది.

2017లో షేర్-ఎ-పంజాబ్: మహారాజా రంజిత్ సింగ్‌లో ఆమె మెహతాబ్ కౌర్‌గా నటించిమెప్పించింది. 2018 నుండి 2019 వరకు కలర్స్ టీవీ ఇంటర్నెట్ వాలా లవ్‌లో ఆధ్య వర్మ పాత్రను ఆమె పోషించింది.

2019లో జీటీవీ ఇష్క్ సుభాన్ అల్లాలో జరా / బాబ్లీగా కనిపించింది. 2021లో సబ్ టీవీ హీరో – గయాబ్ మోడ్ ఆన్ సీజన్ 2లో ఆమె ఎ.ఎస్.పి అదితిగా కనిపించింది. 2022లో ఆమె సోనీ సబ్ షో అలీ బాబా: దస్తాన్-ఈ-కాబుల్ లో షీజాన్ మొహమ్మద్ ఖాన్ సరసన ప్రధాన పాత్ర పోషించింది.

ఫిల్మోగ్రఫీ

టెలివిజన్

స్పెషల్ అప్పియరెన్స్

సినిమాలు

మ్యూజిక్ వీడియోలు

మరణం 
ఆమె 2022 డిసెంబరు 24న టెలివిజన్ సీరియల్ అలీ బాబా: దస్తాన్-ఇ-కాబుల్ సెట్‌లో ఉరి వేసుకుని ఆత్మహత్య చేసుకుంది. ఆమెను ఆసుపత్రికి తరలించగా, అక్కడికి చేరుకునేలోపే ఆమె చనిపోయినట్లు వైద్యులు వెల్లడించారు. ఆమె వయసు 20 సంవత్సరాలు.

ఈ కేసును హత్య, ఆత్మహత్య అన్న కోణాల్లో దర్యాప్తు చేస్తున్నారు. సహనటుడు షీజన్‌ మహమ్మద్‌ ఖాన్‌ను అరెస్టు చేసిన పోలీసులు ఆత్మహత్యకు ప్రేరిపించినట్లు అతడిపై ఎఫ్‌ఐఆర్‌ నమోదుచేసారు.

మూలాలు 
2002 జననాలు
భారతీయ సినిమా నటీమణులు
2022 మరణాలు
ఆత్మహత్యలు